Emnebeskrivelse for STV4020: Emne i forskningsmetode og statistikk

•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.
•	Dokumentene som det henvises til i dette dokumentet er samlet på : http://www.sv.uio.no/studier/forskrifter_regler.html

1 Strukturelle forhold tilknyttet emnet

1.1 Mål
Emnet omhandler ulike kvalitative og kvantitative metoder og det legges vekt på følgende: 

∙ å utvikle forståelse for statsvitenskapelig forskning som et kollektivt prosjekt ved å vektlegge litteratursøking og drøfting av tidligere arbeider som grunnlag for egne hypoteser. 
∙ å forstå betydningen av en teoretisk begrunnet og avgrenset problemstilling som utgangspunkt for eget empirisk og teoretisk arbeid, og spesielt på betydningen av eksplisitt formulerte hypoteser.
∙ å forstå betydningen av valg som treffes ved utforming av et forskningsprosjekt, spesielt med tanke på undersøkelsens validitet.
∙ å beherske et bredt spekter av analysemetoder, herunder kildekritiske metoder, analyse av få enheter og kvantitative analysemetoder med data på ulike målenivå.
∙ å øke forståelsen for at resultater presenteres slik at de tillater etterprøving og kritikk, og tilfredsstiller formelle minimumskrav.
		
1.2 Struktur og innhold
Emnet gir 30 studiepoeng og det skal kvalifisere studentene til å kunne foreta empiriske og teoretiske undersøkelser innenfor statsvitenskap. Dette er kunnskap de vil få bruk for i arbeidet med masteroppgaven sin.

2 Undervisningsforhold tilknyttet emnet

2.1 Undervisningsformer
Undervisningen vil bestå av forelesninger og seminarer. I SPSS-seminaret gis det innføring i statistikkprogrammet SPSS for Windows. Seminaret er ikke obligatorisk.
Veiledningsseminarene er ment som hjelp i arbeidet med hjemmeoppgavene ved at deltakerne legger frem egne og kommenterer andres utkast til hjemmeoppgave. Det er to veiledningsseminarer, et for kvalitativ hjemmeoppgave og et for kvantitativ hjemmeoppgave. Veiledningsseminarene er obligatoriske og en må møte 2/3 for å få emnet godkjent. 
I eksamensseminaret gjennomgås tidligere eksamensoppgaver. Dersom man velger å delta i eksamensseminaret, er det obligatorisk å følge hele seminaret. Også her gjelder kravet om 2/3 deltakelse. Se Retningslinjer for obligatoriske aktiviteter.

2.2 Faglige krav
Bachelorprogram i statsvitenskap eller tilsvarende.

2.3 Semester med undervisning
Emnet vil første gang gå høsten 2003. Det vil siden bli tilbudt hvert semester. Eksamen i emnet kan kun avlegges i samme semester som studenten har meldt seg opp til eksamen.

2.4 Tidsrom av semesteret med undervisning
Undervisningen foregår i perioden august-desember i høstsemesteret og januar-juni i vårsemesteret.

2.5 Undervisningsspråk
 Undervisningsspråket er norsk.

2.6 Undervisningssted
Universitetet i Oslo.

2.7 Adgang til undervisning
Studenter som er tatt opp ved andre masterprogrammer, kan søke om å hospitere på emnet. Emnet er ikke åpent for privatister.

3 Eksamensforhold tilknyttet emnet

3.1 Vurderings- og eksamensformer
Studentene blir vurdert ut fra både en kvalitativ og en kvantitativ hjemmeoppgave (10-15 sider). De velger selv problemstillingene, men oppgaven i kvantitativ metode skal omfatte en statistisk analyse med SPSS eller et lignende statistikkprogram. I tillegg skal de avlegge en 5 timers skriftlig eksamen i pensum. Hver av de tre delene vurderes selvstendig. For å bestå emnet, må hver besvarelse være bestått. Det gis én samlet bokstavkarakter der karakterene fra de tre besvarelsene teller likt.

3.2 Faglige krav
Begge hjemmeoppgavene og skoleeksamen må være bestått for å få emnet godkjent, og de må være avlagt i samme semester som studenten er meldt opp til eksamen. Likeledes må deltakelsen på de obligatoriske seminarene være minst 2/3 for å få emnet bestått.

3.3 Semester med eksamen/avsluttende vurdering
Avsluttende eksamen i emnet vil første gang finne sted i desember 2003, og siden ved hvert semesters slutt. Både hjemmeoppgavene og skoleeksamen må tas om igjen ved:
	
- mindre enn 2/3 deltakelse på de obligatoriske seminarene
- stryk i en viss andel av eksamen/avsluttende vurdering
- annullering av eksamen/avsluttende vurdering som følge av fusk/forsøk på fusk
§ 52 i UH.loven

3.4 Tidsrom av semesteret for eksamen avsluttende vurdering
Avsluttende eksamen i emnet vil finne sted første gang i desember 2003. Eksamen kan kun avlegges i samme semester som studenten er meldt opp til eksamen. 

3.5 Tilrettelagt eksamen/avsluttende vurdering
Det kan søkes om spesiell tilretteleggelse av eksamen (jf. § 7.5 i Forskriften om studier og eksamen ved UiO) sett i forhold til behovet ved ulike typer funksjonshemming, helsespørsmål osv, herunder
- 	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging

For utfyllende informasjon, se SV-fakultetets side om tilrettelegging

3.6 Hjelpemidler til eksamen med tilsyn
Det er tillatt å bruke ordbok og kalkulator (ikke programmerbare) under skoleeksamen. Ordbok og kalkulator leveres minimum en dag før skoleeksamen til ekspedisjonen i 10 et. for kontroll.

3.7 Hjelpemidler til eksamen uten tilsyn
Relevant pensum for emnet anbefales å brukes. Kilder skal angis i besvarelsen i tråd med instituttets retningslinjer se: Kilder skal angis i besvarelsen i tråd med instituttets retningslinjer.

Studentene skal fylle ut et erklæringsskjema hvor de bekrefter at hjemmeoppgaven ikke har vært levert tidligere. Innlevering av tidligere innleverte hjemmeoppgaver anses som fusk/forsøk på fusk.

3.8 Eksamensspråk
Det er tillatt å skrive hjemmeoppgavene og skoleeksamen på engelsk selv om undervisningsspråket er norsk. Om bruk av målform i eksamensbesvarelser, se § 6.4 i Forskriften om studier og eksamener ved UiO.

3.9 Adgang til eksamen/avsluttende vurdering osv uten opptak
Hospitanter på emnet kan avlegge eksamen på linje med de som er tatt opp på masterprogrammet. Privatister har ingen rettigheter til å ta eksamen. 

3.10 Adgang til utsatt, ny osv eksamen/avsluttende vurdering 
Utsatt eksamen innvilges kun på grunn av gyldig forfall og vil være i uke 33 og 34.

Gyldig legeerklæring må fremvises jamfør § 7.3 Gyldig forfall til eksamen i Forskriften om studier og eksamener ved UiO.

3.11 Karakterfastsetting 
Avsluttende eksamen dvs. hjemmeoppgavene og skoleeksamen skal vurderes ut fra gradert karakterskala A-F jf. § 8.1.1. Ved Universitetet i Oslo bygger den graderte karakterskala på fagspesifikke kvalitative beskrivelser  jf. § 8.1.1 i forskriften. Normalfordeling skal brukes slik at det over tid fører til at karakterene A-E fordeles prosentvis etter kurven 10-25-30-25-10 (jf. Universitetets studiekomites vedtak fattet den 14.10.2003). 

Fagspesifikke kriterier for statsvitenskap (ECTS-skalaen) finnes her: http://www.statsvitenskap.uio.no/fag/karakter.html

3.12 Delvis sammenfall med annet emne, reduksjon av antallet studiepoeng
STV4020 erstatter tidligere STV621 og STVSPSS.

4 Andre forhold tilknyttet emnet